Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 256

3. A vizsga értékelése A pantomim gyakorlati vizsga értékelésének általános szempontjai Technikai etűd: – az etűd szerkezete, íve, – a választott technikai elemek nehézségi foka, – technikai kivitelezés, – a tónus és az egyensúly minősége. Drámai etűd: – az etűd szerkezete, íve, – absztrahálás, – sűrítés, – a technikai elemek kivitelezése, – karakterábrázolás, – az előadó színpadi jelenléte. 2006/62/II. szám A BÁBSZÍNÉSZET TANTÁRGY CÉLJA, FELADATA, SZAKMAI KÖVETELMÉNYEI A képzés célja, hogy mindazok számára, akik az alapfokú képzés során – a bábjáték komplexitásán keresztül – megismerkedtek a bábszínpadi munka színészére, a bábjátékos-animátorra háruló feladatokkal, és gondolataik közvetítéséhez megfelelő eszköznek tartják a bábot, biztosítsa technikai tudásuk és előadói képességeik fejlesztését. Követelmények a továbbképző évfolyamainak elvégzése után A tanuló legyen képes – a szerepelemzési, szerepépítési módszereket gyakorlatban alkalmazni, – élettelen anyag közvetítésével érzelmi, gondolati tartalmakat kifejezni, – színészi munkáját a bábjáték egészébe illeszteni, annak céljait és szándékát szolgálni, – rendezői instrukciók mentén dolgozni, – részterületeken, illetve a társművészetekben szerzett ismereteit a bábszínészi munkában egyesíteni, – a választott vagy reá bízott szerepet eljátszani, – a szerepalkotásban önálló gondolatait, egyéniségét érvényesíteni, – különböző stílusokban játszani. Ismerje – a bábszínész/bábjátékos tradicionális játékokban való szerepét, – az egyes bábtechnikáknak megfelelő játékstílusokat, – a különféle bábtípusok színészi lehetőségeit, – a bábszínészi szerepalkotás módszereit, – a bábszínész munkájának a színház más ágazataival, műfajával azonos vagy azoktól eltérő eszközeit. A BÁBSZÍNÉSZET TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes